b'\n_START_ARTICLE_\nKalju Kukk\n_START_PARAGRAPH_\nKalju Kukk (2. august 1943 P\xc3\xa4rnu \xe2\x80\x93 13. juuni 2018 J\xc3\xa4rvakandi) oli eesti luterlik vaimulik._NEWLINE_Ta on \xc3\xb5ppinud P\xc3\xa4rnu 4. Keskkoolis, kuid l\xc3\xb5petas aastal 1963 P\xc3\xa4rnu Kaug\xc3\xb5ppekeskkooli, samal aastal asus ta \xc3\xb5ppima Usuteaduse Instituuti, kuid ei l\xc3\xb5petanud seda._NEWLINE_Kiriklikku teenimist alustas ta jutlustajana, olles ametis erinevates EELK kogudustes \xe2\x80\x93 1964\xe2\x80\x931968 Paistus ning 1968\xe2\x80\x931974 Mehikoormas ja Piirissaarel. _NEWLINE_12. novembril 1974 ordineeriti Kalju Kukk ase\xc3\xb5petajaks ning m\xc3\xa4\xc3\xa4rati teenima J\xc3\xa4maja ja Ansek\xc3\xbcla kogudusi Saaremaal, mida ta teenis aastatel 1974\xe2\x80\x931976. _NEWLINE_1978. aasta alguses m\xc3\xa4\xc3\xa4rati ta Puhja koguduse \xc3\xb5petajaks. Selles ametis oli ta kuni 1991. aastani, hooldades aastast 1979 ka Rannu kogudust. _NEWLINE_Hiljem on Kalju Kukk teeninud erinevaid kogudusi Rapla piirkonnas (Rapla, J\xc3\xa4rvakandi, lisaks hooldanud Juuru, Tori ja V\xc3\xa4ndra kogudusi). _NEWLINE_2012. aastal arvati Kalju Kukk emerituuri, kuid p\xc3\xa4rast sedagi on ta abistanud vaimulikke erinevate koguduste juures. _NEWLINE_Kalju Kukk p\xc3\xa4lvis 2018. aastal EELK aukirja. _NEWLINE_Tema vend Mihkel Kukk on Rapla Maarja-Magdaleena koguduse \xc3\xb5petaja, vend Joel on purjetaja, j\xc3\xa4\xc3\xa4purjetaja ja spordireporter. _NEWLINE_Kalju Kukk saadeti 19. juunil 2018 Rapla kirikust Rapla kalmistule.'